CELEX: C2005/155/14
Language: el
Date: 2005-06-25 00:00:00
Title: Υπόθεση C-177/05: Αίτηση για την έκδοση προδικαστικής αποφάσεως που υπέβαλε το Juzgado de lo Social Único de Algeciras (Ισπανία) με διάταξη της 30ής Μαρτίου 20055 στην υπόθεση María Cristina Guerrero Pecino κατά Fondo de Garantía Salarial (FOGASA)

25.6.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 155/7
            
         Αίτηση για την έκδοση προδικαστικής αποφάσεως που υπέβαλε το Juzgado de lo Social Único de Algeciras (Ισπανία) με διάταξη της 30ής Μαρτίου 20055 στην υπόθεση María Cristina Guerrero Pecino κατά Fondo de Garantía Salarial (FOGASA)
   (Υπόθεση C-177/05)
   (2005/C 155/14)
   Γλώσσα διαδικασίας: η ισπανική
   Με διάταξη της 30ής Μαρτίου 2005, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 20 Απριλίου 2005, το Juzgado de lo Social Único de Algeciras, στο πλαίσιο της διαφοράς μεταξύ María Cristina Guerrero Pecino και Fondo de Garantía Salarial (FOGASA) που εκκρεμεί ενώπιόν του, ζητεί από το Δικαστήριο την έκδοση προδικαστικής αποφάσεως επί των εξής ερωτημάτων:
   
                
            
            
               Δικαιολογείται αντικειμενικώς, υπό το πρίσμα των γενικών αρχών της ισότητας και της απαγορεύσεως των διακρίσεων, η διαφορετική μεταχείριση που προβλέπει το άρθρο 33.2 ΕΤ και η ερμηνεία του από το TS και, ως εκ τούτου, επιτρέπεται η εξαίρεση της αποζημιώσεως εργαζομένου λόγω απολύσεως, που έχει αναγνωριστεί στα πλαίσια δικαστικού συμβιβασμού, από το πεδίο εφαρμογής της οδηγίας 80/987/EOK (1) περί προσεγγίσεως των νομοθεσιών των κρατών μελών σχετικά με την προστασία των μισθωτών σε περίπτωση αφερεγγυότητος του εργοδότη, όπως τροποποιήθηκε από την οδηγία 2002/74/ΕΚ (2) του Ευρωπαϊκού Κοινοβουλίου και του Συμβουλίου, της 23ης Σεπτεμβρίου 2002;
            
         
                
            
            
               Ή, αντιθέτως, υπό το πρίσμα των γενικών αρχών της ισότητας και της απαγορεύσεως των διακρίσεων, δεν δικαιολογείται αντικειμενικώς η διαφορετική μεταχείριση που προβλέπει το άρθρο 33.2 ΕΤ και η ερμηνεία του από το TS και, ως εκ τούτου, μπορεί να περιληφθεί η αποζημίωση εργαζομένου λόγω απολύσεως, που έχει αναγνωριστεί στα πλαίσια δικαστικού συμβιβασμού, στο πεδίο εφαρμογής της οδηγίας 80/987/EOK περί προσεγγίσεως των νομοθεσιών των κρατών μελών σχετικά με την προστασία των μισθωτών σε περίπτωση αφερεγγυότητος του εργοδότη, όπως τροποποιήθηκε από την οδηγία 2002/74/ΕΚ του Ευρωπαϊκού Κοινοβουλίου και του Συμβουλίου, της 23ης Σεπτεμβρίου 2002;
            
         
      (1)  Του Συμβουλίου, της 20ής Οκτωβρίου 1980 ΕΕ ειδ. έκδ. 05/004, σ. 35
   
      (2)  ΕΕ L 270, της 8.10.2002, σ. 10